Lory Del Santo

Lori Del Santo (g. 1958 m. rugsėjo 28 d.) – italų aktorė, modelis, televizijos laidų vedėja.

 Biografija 
Lori anksti neteko tėvo (šis žuvo autoavarijoje, kuomet jai buvo 3 metai) ir užaugo su motina bei jaunesne seserimi. Jos gyveno kaime, vėliau persikėlė į Veroną.

1975 m. šiame mieste pirmą kartą vyko muzikos festivalis Festivalbar, kuriame Lory buvo vedėjo asistente.

Baigusi mokyklą, ji viena išvyko į Milaną, kur studijavo aktorystę, dirbo modeliu ir pozavo įvairiems žurnalams. 1978–1983 m. ji sukūrė eilę antraplanių vaidmenų lengvo turinio komedijose bei tapo žinoma šalyje dalyvaudama populiariose TV laidose „Tagli, ritagli e frattaglie“ ir „Drive In“.

1980 m. Lory dalyvavo grožio konkurse „Mis Visata“.

Ilgam pasitraukusi iš viešumos, 2005 m. ji grįžo į televiziją vesti realybės šou „L‘isola dei famosi“.

2006 m. pasirodė jos dalinai autobiografinė knyga „Piacere è una sfida“.

 Asmeninis gyvenimas 
Lori išgarsėjo Jungtinėje Karalystėje ėmusi susitikinėti su garsiu atlikėju Eriku Klaptonu, nors pastarasis tuo metu dar buvo vedęs (jo daina „Lady of Verona“ yra dedikuota Lory). Jiedu susilaukė sūnaus Conoro (1986–1991), kuris tragiškai žuvo iškritęs pro apartamentų Manhattane langą (53 aukštas). Sūnaus atminimui Claptonas yra įrašęs vieną garsiausių savo dainų „Tears in Heaven“.

Savoa autobiografijoje Lori rašo, kad 1991 m. turėjo romaną su buvusiu grupės „The Beatles“ nariu Džordžu Harisonu. Tuo metu, kai Lori susitikinėjo su Klaptonu, jis buvo vedęs buvusią Harisono žmoną Pattie Boyd.http://www.delfi.lt/https://www.delfi.lt/veidai/uzsienio-zvaigzdes/sunkiai-isivaizduojama-erico-claptono-kancia-biografas-atskleide-tiesa-apie-legendinio-dainininko-ketveriu-sunaus-zuti.d?id=79461847]

Lori niekada nebuvo ištekėjusi.

1992 m. jai gimė sūnus Devinas, kurio tėvas – prodiuseris Silvijus Sardi.

1999 m. Lori susilaukė sūnaus Loreno su nežinomu vyru. 2018 m. rugpjūtį jos sūnus nusižudė.

 Filmografija 
 Ecco noi per esempio (1977)
 Dove vai in vacanza? (1978)
 Patrakėlis Džepo (1978)
 Caro papà (1979)
 Gardenia il giustiziere della mala (1979)
 Dove vai se il vizietto non ce l’hai? (1979)
 Pensione amore servizio completo (1979)
 Šeštadienis, sekmadienis ir penktadienis (1979)
 Il fiume del grande caimano (1979)
 Agenzia Riccardo Finzi… praticamente detective (1979)
 Aš fotogeniškas (1980)
 Deziderija (1980)
 Sekmadienio meilužiai (1980)
 L’onorevole con l’amante sotto il letto (1981)
 Bollenti spiriti (1981)
 W la foca (1982)
 La gorilla (1982)
 La donna giusta (1982)
 FF.SS." – Cioè: …che mi hai portato a fare sopra a Posillipo se non mi vuoi più bene? " (1983)
 Vita Smeralda (2006)

 Nuorodos 
 IMDb profilis

 Šaltiniai 

Kategorija:Italijos aktoriai